Diari Oficial de la Generalitat Valenciana


Sumari del DOGV 3871, del 06-11-2000 (2000/8482)

ACORD d'11 de juliol de 2000, de la Comissió Territorial d'Urbanisme d'Alacant, relatiu a la modificació del Pla General del Campello: variació delimitació de les zones 15b i E3, en els carrers de Tratxo, de Sant Bartomeu i l'avinguda d'Alcoi.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8482


Data del document
:   11-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

ACORD d'11 de juliol de 2000, de la Comissió Territorial d'Urbanisme d'Alacant, relatiu a la modificació del Pla General del Campello: variació delimitació de les zones 15b i E3, en els carrers de Tratxo, de Sant Bartomeu i l'avinguda d'Alcoi. [2000/X8482]
  
Vist l'expedient de referència i segons els antecedents i les consideracions següents:
  
Antecedents
  
Primer. L'Ajuntament, en la sessió plenària del dia 27 de maig de 1999, acordà la seua exposició pública durant el termini d'un mes, de la qual s'informà mitjançant anuncis en el Diari Oficial de la Generalitat Valenciana núm. 3.526, de 28 de juny de 1999, i en el diari Información de 7 de juny de 1999, sense que es presentaren al·legacions, s'aprovà provisionalment pel mateix òrgan el 28 d'octubre de 1999.
  
Segon. La documentació està integrada per memòria i plans de justificació i d'ordenació segons el Pla General vigent.
  
Tercer. L'objecte de l'expedient és corregir la qualificació de 2 parcel·les a fi de fer coincidir el límit de qualificació amb el límit de propietat. Les qualificacions de les parcel·les afectades són: 15b, zona d'ordenació anterior (article 166 normativa Pla General) i E3, dotacions turístiques privades (article 177 normativa Pla General), i es planteja la modificació com la correcció d'una errada feta en el Pla General ja que no coincideix, com hauria ser, la qualificació de la parcel·la corresponent a zona d'ordenació anterior, amb la propietat existent sobre la qual se situa l'edificació subjecta a la normativa d'aquesta zona.
  
Consideracions tecnicojurídiques
  
Primera. La tramitació ha sigut de conformitat amb allò que s'ha establit en l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segona. La documentació aportada es considera completa, de conformitat amb allò que s'ha disposat en els articles 27 i concordants de la LRAU, i els seus corresponents reglamentaris.
  
Tercera. Les determinacions contingudes en la documentació es consideren correctes en general, des del punt de vista de les exigències de la política urbanística i territorial de la Generalitat, i segons el principi de legalitat, d'acord amb l'article 40 de la LRAU.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i de pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual del Pla General del Campello en la zona 15B i E3.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana, a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 11 de juliol de 2000.- El president de la Comissió Territorial d'Urbanisme: José María Benlliure Moreno.
  
València, 20 d'octubre de 2000.- El secretari general: Gaspar Peral Ribelles.